Unul dintre lucrurile pe care le-ați putea observa este că există o mulțime de opțiuni diferite
pentru modul în care puteți vizualiza paginile web, iar
aceste opțiuni sunt diferitele browsere pe care le puteți avea instalate.
Fiecare browser are însă anumite beneficii sau dezavantaje.
Nu sunt una dintre acele persoane care devin cu adevărat pasionate
atunci când trebuie să folosească un browser în locul altuia.
Ceea ce vă pot spune însă, pe măsură ce veți deveni un dezvoltator web,
dacă veți decide asta, veți dori să cunoașteți câteva dintre aceste diferențe.
Este perfect natural să aveți un browser preferat,
iar pentru majoritatea persoanelor, acesta este browser-ul preinstalat pe calculatorul lor.
Însă, atunci când doriți să creați site-uri web, s-ar putea să aveți un browser pe care să îl utilizați
pentru a vă uita la lucruri, dar ar fi recomandat să vă testați site-ul pe mai multe browser-e.
Să discutăm acum despre câteva dintre aceste diferențe.
În primul rând, avem Internet Explorer care, pentru multă vreme, a fost cel mai popular
browser, iar asta s-a întâmplat doar pentru că venea preinstalat pe Microsoft Windows.
Era dependent de platformă,
ceea ce înseamnă că nu funcționează automat dacă aveți un Mac.
În 2015, Windows 10 a apărut și, în loc de a include Internet Explorer ca browser implicit,
folosește un browser denumit Microsoft Edge.
Edge este menit să înlocuiască Internet Explorer.
Așadar, oamenii care cumpără calculatoare noi, vor folosi Edge.
Însă nu uitați că oamenii nu cumpără calculatoare noi tot timpul sau, chiar dacă
își vor cumpăra un calculator nou, ar putea decide că, totuși, Internet Explorer le place mai mult.
Prin urmare, este bine să vă asigurați că aveți în vedere ambele browsere.
O altă opțiune este Google Chrome.
Google Chrome a fost dezvoltat, surpriză, de Google și
a fost un program freeware creat pentru a putea fi folosit pe Microsoft Windows.
Cu toate acestea, a fost ulterior portat, și chiar modificat.
Astfel că funcționează pe Linux, pe calculatoarele Apple,
pe Android, practic pe majoritatea dispozitivelor pe care le veți putea întâlni.
Lucrul interesant despre Google Chrome este că s-au concentrat cu adevărat pe securitate.
Așadar, dacă acest aspect este ceva despre care sunteți preocupați,
Chrome este o opțiune viabilă.
Următoarea opțiune este Firefox.
Încă o dată, se poate observa, că vă recomand mereu
browser-e gratuite și open source.
Ceea ce înseamnă open source este că au împărtășit codul sursă cu toată lumea,
arătând cum au creat Firefox.
Iar aceasta este o modalitate foarte bună de a permite persoanelor să facă sugestii și
să aducă îmbunătățiri.
De asemenea, este disponibil pentru sistemele de operare Windows, macOS, Linux și BSD.
Prin urmare, cine folosește diferite browser-e?
Conform datelor din 2014, vă pot arăta că Internet Explorer
a avut un procent considerabil din piață, aproximativ atât.
Aveați Internet Explorer 11, Internet Explorer 10, Internet Explorer 9 etc.
Așadar au avut cel mai mare procent,
apoi Chrome a început să crească, la fel și Firefox.
Acum însă, când ne uităm peste datele din 2017,
putem observa că Chrome a avut o creștere mare, iar până la 64% dintre desktop-uri și
laptopuri foloseau Google Chrome, urmând Firefox, Internet Explorer etc.
Toate acestea vor fi într-un schimb continuu.
Nu puteți alege un singur browser și
să spui: hei, acesta este cel mai nou browser, pe care toată lumea îl va folosi.
Un lucru interesant pe care să îl luați în considerare este,
conform acestui grafic destul de vechi,
că persoanele folosesc browser-e vechi, deoarece fiecare vrea să folosească un browser familiar.
Un lucru, pe care sper că toți studenții din clasa mea
îl iau în considerare, este accesibilitatea.
Accesibilitatea este, în principiu, capacitatea unui browser
să ofere suport pentru toate aceste funcționalități speciale,
toate aceste etichete HTML 5 noi, precum și toate tipurile de tehnologie de asistare.
Așadar, un loc unde puteți merge este acest site: www.html5accessibility.com.
Ceea ce veți găsi pe acest site
este cât de bine aceste browser-e diferite oferă suport pentru text.
Acum, după cum puteți vedea, Edge are, de fapt,
o conformitate de 100%, ceea ce nu este surpinzător, din moment ce este unul dintre cele mai noi browser-e,
astfel că accesibilitatea a fost vizată încă de la începutul dezvoltării.
Celelalte browser-e au fost create înainte ca persoanele să aibă la fel de multă
atenție la acest aspect, însă sunt făcute eforturi pentru a le face din ce în ce mai bune.
Cu toate acestea, este important de observat că Internet Explorer este la 56% și,
din moment ce a fost, practic, retrogradat în fundal,
este puțin probabil ca acesta să fie îmbunătățit.
Așadar, ceea ce vreau să rețineți este că browser-ele pot varia
în ceea ce privește aderarea la diferite standarde.
Totodată, diferite versiuni de browser-e trebuie să fie, de asemenea, luate în considerare.
Doar pentru că ceva nu a funcționat în 2018, nu înseamnă că nu va funcționa în 2019.
Astfel, cel mai bun lucru pe care îl puteți face este să scrieți codul, apoi să îl deschideți în Safari,
și Firefox, și Chrome, precum și în cât mai multe alte browser-e.
Nu numai că vă veți îmbunătăți site-ul, însă va fi și puțin interesant
pentru voi să vă puteți uita la diferitele variante în care este oferit suportul pentru HTML 5.